
Vrednovanje podrazumijeva sustavno prikupljanje podataka o napredovanju učenika tijekom učenja i poučavanja, a ostvaruje se praćenjem, provjeravanjem i ocjenjivanjem. Ono uključuje i samo procjenu učenika o osobnom napretku tijekom procesa učenja i poučavanja.

Metode i tehnike kojima se učitelj može koristiti pri učenju i poučavanju Fizike za vrednovanje su: praćenje aktivnosti učenika tijekom individualnog rada, rada u skupini, poticanje rasprave, praćenje i provjeravanje prezentacija rezultata rada, provjeravanje školskih i domaćih uradaka, aktivno korištenje ciljanih pitanja, kartica, radnih mapa, aktivno korištenje mrežnih platformi za kreiranje kvizova, uporaba pisanih provjera, usmenog ispitivanja i slično. 

Provode se tri pristupa vrednovanju:

· Vrednovanje za učenje integrirano je u proces učenja i poučavanja. Pritom se prepoznaju 
         inicijalne učenikove koncepcije, prati njegovo konstruiranje koncepata i modela u fizici, a sve 
         radi napredovanja učenika u ostvarenju zadanih ishoda.

· Vrednovanje kao učenje usmjereno je na učenika, pri čemu se učenik potiče na praćenje, 
         refleksiju i samo vrednovanje vlastitog učenja, samo analizu vlastitog i procjenu rezultata rada 
         drugih učenika.

Vrednovanje za učenje i vrednovanje kao učenje su formativna vrednovanja, usmjerena na poticanje učeničkog napredovanja tijekom procesa učenja. U pravilu se ne ocjenjuju, no mogu rezultirati ocjenom u poticajnom smislu.

· Vrednovanje naučenoga ima svrhu uvida u ostvarenje razina ostvarenosti znanja, vještina i 
        stavova nakon učenja nastavne cjeline. Planirano je vrednovanje naučenog kroz tri usmena
        ispitivanja, pet pisanih provjera znanja i dva učenička projekta (izvješća). Vrednovanje 
        naučenoga je sumativno i uvijek završava ocjenom.

Elementi vrednovanja definirani su predmetnim kurikulumom nastavnog predmeta Fizika i obuhvaćaju: 

1. Znanje i Vještine, 
2. Konceptualne i numeričke zadatke i 
3. Istraživanje fizičkih pojava. 

Ocjene iz svih elemenata vrednovanja jednako su vrijedne u formiranju zaključne ocjene. 

1. Znanje i vještine obuhvaća (usmeno ispitivanje) – vrednuje se učenikovo poznavanje, opisivanje i 
    razumjevanje fizičkih koncepata te njihovo povezivanje i primjena u objašnjavanju fizičkih pojava, zakona i 
    teorija. To uključuje logičko povezivanje i zaključivanje u tumačenju raznih reprezentacija poput dijagrama, 
    grafičkih prikaza, jednadžbi, skica i slično, uzimajući u obzir značajke znanstvenog stila istraživanja kao što su 
    racionalnost, konciznost i objektivnos. Ostvaruje se sumativno i usmeno. 

2. Konceptualni i numerički zadaci obuhvaćaju (pisane provjere znanja) – vrednuje se učenikova sposobnost 
    primjene fizičkih koncepata u rješavanju svih tipova zadataka. Vrednuje se i kreativnost u rješavanju te 
    sposobnost kritičkog osvrta na rješenja. Također se prati i vrednuje učenikov napredak u strategiji rješavanja 
    zadataka. Ostvaruje se sumativno i pismeno (iznimno i usmeno). Pisani ispit sastoji se od konceptualnih i 
    numeričkih zadataka (ne svaki) različite složenosti.  

             Generički ishodi rješavanja numeričkih zadataka: rješava konceptualne i numeričke zadatke, vizualizira problemsku 
              situaciju, identificira ciljeve rješavanja problema, izabire potrebne informacije i primjenjiva fizička načela, 
              konstruira plan rješavanja problema, kvalitetno zaključuje primjenjujući fizičke koncepte i zakone, vrednuje fizičke 
              situacije, interpretira i primjenjuje različite prikaze fizičkih veličina, eksplicitno izražava nepoznatu veličinu preko 
              poznatih veličina, zaključuje o međuovisnosti fizičkih veličina na temelju matematičkog modela i kvalitativno 
              zaključuje povezujući koncepte vezane uz sadržaj.
3. Istraživanje fizičkih pojava obuhvaća – vrednuje se kontinuiranim praćenjem učenikove aktivnosti u 
    istraživački usmjerenom učenju i poučavanju. Vrednovanje uključuje kontinuirano praćenje i pregledavanje
    učenikovih zapisa eksperimentalnog rada te praćenje i bilježenje učenikovih postignuća. Isto tako, vrednuju 
    se eksperimentalne vještine, obrada i prikaz podataka, donošenje zaključaka na temelju podataka, doprinos 
    timskom radu pri izvođenju pokusa u skupinama, doprinos istraživanju i raspravi koji se provode frontalno,
    sustavnost, potpunost u opisu pokusa i zapisu vlastitih pretpostavka, opažanja i zaključaka, kreativnost u 
    osmišljavanju novih pokusa te generiranju i testiranju hipoteza. 

    Istraživanje fizičkih pojava ostvaruje se: 

- izvodeći (u skupini) tijekom učenja i pučavanja dva eksperimentalna istraživanja koja 
  uključuju mjerenja, 
- sudjelujući tijekom učenja i pučavanja u istraživanjima s pomoću demonstracijskih pokusa,
- izvodeći (u paru) izvan nastave jedan učenički projekt (izborno). 

             Generički ishodi istraživanja fizičkih pojava: istražuje fizičke pojave, istražuje prirodne pojave, istražuje pojavu 
              izvodeći učenički pokus, istražuje pojavu s pomoću računalne simulacije, istražuje pojavu izvodeći učenički projekt, 
              objašnjava svrhu eksperimenta, objašnjava teorijsku podlogu, skicira pokus, samostalno sastavlja opremu, 
              prepoznaje varijable, prepoznaje varijable koje je potrebno održavati stalnim, objašnjava svoje pretpostavke, izvodi 
              pokus prema uputama, mjerne podatke prikazuje grafički, računa srednju vrijednost i apsolutnu pogrešku, 
              kvalitativno interpretira rezultate mjerenja, objašnjava zaključke, sastavlja jednostavno izvješće i objašnjava pojavu 
              u prirodi prikazanu pokusom ili računalnom simulacijom.

Elementi vrednovanja pod 1., 2. i 3. vrednuju se ocjenama od 1 do 5. Doprinos elemenata 1., 2. i 3. u zaključnoj ocjeni u jednakim je postotcima. Važan dio vrednovanja su bilješke kojima se prati rad, ali i napredovanje učenika/učenice, te njegov/njezin odnos prema radu, uz rubrike za samovrednovanje i vršnjačko vrednovanje. Veliku važnost imaju i povratne informacije kao dio vrednovanja za učenje i kao učenje, te usmeno formativno vrednovanje kao povratna informacija za učenika u procesu poučavanja i učenja. 

Nastavnik opisno procjenjuje i sljedeća tri elementa generičkih kompetencija: 

 1. odgovornost (prati se kroz sve elemente praćenja učenika), 
 2. samostalnost i samoinicijativnost (prati se kroz učenikova istraživanja i projekte,
      rješavanje zadataka, služenje literaturom, prezentacije, rasprave), 
 3. komunikacija i suradnja (prati se tijekom rada u skupinama kod eksperimentalnih
      istraživanja i učeničkih projekata). 

Važno je da učitelj vrednuje postignuće učenika po svim elementima vrednovanja, različitim metodama kontinuirano tijekom nastavne godine kako bi njegova procjena bila što pouzdanija i realnija. Na temelju prikupljenih i dokumentiranih informacija učitelj donosi odluku o zaključnoj ocjeni na kraju nastavne godine. Zaključna ocjena ne mora biti aritmetička sredina pojedinačnih ocjena dodijeljenih tijekom nastavne godine. Pisane provjere znanja sadržavaju u jednoj kombinaciji pet računskih zadataka ili u drugoj kombinaciji četiri računska i četiri konceptualna zadatka. Ovisno o mogućnostima, učenici mogu pisati popravni ispit, a ocjena se evidentira kao i svaka druga te se ravnopravno uračunava u zaključnu ocjenu.

Ukupan broj bodova u svakoj pisanoj provjeri znanja je 20. Ovisno i broju bodova, odnosno postotku, učeniku se dodjeljuju ocjene:

				1. odličan (5)  od 85 % do 100 %
				2. vrlo dobar (4)  od 70 % do 84 %
				3. dobar (3)  od 55 % do 69 %
				4. dovoljan (2)  od 40 % do 54 %
				5. nedovoljan (1)  od 0 % do 39 %

Potreban pribor: udžbenik, zbirka zadataka, bilježnica, suha olovka, gumica i digitron. 

Pravila ponašanja učenika u učionici: slušati upute nastavnika, paziti na opremu korištenu za pokuse, ne ostavljati nered iza sebe. Paziti na svoje radno mjesto. Ukoliko učenik primijeti da njegovo radno mjesto nije čisto ili da je nešto ostavljeno ispod klupe također je dužan prijaviti nastavniku na početku sata. 
	Elementi vrednovanja
	Kriteriji vrednovanja po ocjenama

	
	Dovoljan (2)
	Dobar (3)
	Vrlo dobar (4)
	Odličan (5)

	Znanje i vještine
	- prepoznaje temeljne  fizičke pojmove i reproducira ih
- slabo povezuje svakodnevne situacije sa fizičkim zakonitostima
- opisuje fizičke pojave i procese nejasno i bez dubljeg razumijevanja
- obrazlaže površno fizičke zakone
- u navođenju primjera koristi samo primjere iz obrade
- vrlo slab u tumačenju grafičkih prikaza, jednadžbi i skica
- vrlo površno izražavanje
	- razumije osnovne obrađene sadržaje, ali ih ne primjenjuje u novoj situaciji niti potkrepljuje vlastitim primjerima
Uz pomoć nastavnika uspješno tumači grafičke prikaze, jednadžbe, skice i ostale vrste reprezentacija
- u izražavanju nedovoljno precizan bez pomoći nastavnika
- postoje određene manjkavosti i nepreciznosti pri izražavanju koje zahtijevaju pomoć nastavnika
	- uspješno objašnjava naučeno gradivo
- služi se usvojenim znanjem i navodi vlastite primjere
- logično obrazlaže zakone fizike uz povremeni poticaj ili pomoć nastavnika
- povezuje naučene nastavne sadržaje sa svakodnevnim životom
- većinom samostalno tumači razne vrste reprezentacija
- uglavnom je precizan, objektivan i koncizan u izražavanju
	- usvojeno znanje primjenjuje u novim situacijama i na složenijim primjerima
- korelira usvojeno sa srodnim gradivom
- samostalno uočava i tumači uzročno/posljedične veze i međuodnose u problemskim situacijama kroz primjere iz vlastitog iskustva
- podatke prikazane u raznim reprezentacijama ispravno logički povezuje i tumači
- pri iskazivanju fizičkih zakona se izražava precizno

	Konceptualni i numerički zadaci
	- čak i uz pomoć nastavnika slabo i nesigurno primjenjuje znanje pri rješavanju problemskih zadataka
- ima velike poteškoće u samostalnom provođenju ispravnog postupka rješavanja zadataka
- vrlo slab u tumačenju grafičkih prikaza, jednadžbi i skica
- vrlo slabo izražena kreativnost u rješavanju zadataka
-ima velikih problema pri tumačenju rješenja zadataka
	- prikazivanje i argumentacija rezultata nije dovoljno precizna te treba pomoć nastavnika
- u rješavanju problemskih zadataka i tumačenju rezultata treba pomoć nastavnika
- uz poticaj iskazuje kreativnost u rješavanju zadataka
- u stanju je protumačiti dobiveno rješenje uz poticaj
- nesiguran u odabiru ispravne procedure rješavanja zadatka, no u stanju je provesti proces rješavanja uz određeni poticaj
	- uglavnom samostalno rješava problemske zadatke
- objašnjava fizičke procese i uzročno/posljedične veze u problemskim situacijama
- uglavnom bira ispravne procedure za rješavanje zadataka
- uglavnom uspijeva pravilno protumačiti rješenja zadataka
	- samostalno rješava najsloženije problemske zadatke
- pravilno kritički tumači rješenja zadataka
- bira ispravne procedure za rješavanje zadataka
- iskazuje vrlo visoku razinu kreativnosti pri rješavanju problemskih zadataka

	Istraživanje fizičkih pojava
	- djelomično točno prikazuje rezultate istraživanja
- nudi vrlo manjkava tumačenja
- opažanja su manjkava kao i argumentacija dobivenih rezultata istraživanja
- pri provođenju istraživanja treba kontinuiranu pomoć, ali se trudi primijeniti osnovna pravila
- vrlo slabo sudjeluje u radu grupe
- vrlo malo doprinosi istraživanju i raspravi


	- nedovoljno samostalno provodi istraživanje i primjenjuje usvojeno teorijsko znanje
- u raspravama sudjeluje samo povremeno
- vidljivi su propusti u opažanju
- uz pomoć prepoznaje ili postavlja istraživačka pitanja i služi se dodatnom literaturom
- povremeno sudjeluje u radu grupe
	- precizno provodi istraživanja
- samostalno prikazuje rezultate istraživanja i analizira iste
- izvodi zaključke i prezentira rezultate rada
- uspješno samostalno opaža te često sudjeluje u raspravama i interpretacijama
- vrlo često i kvalitetno sudjeluje u radu grupe, u istraživanju i tokom rasprave
	- samostalno postavlja istraživačka pitanja i na temelju njih osmišljava istraživanja
- rezultate rada kreativno prikazuje i argumentira uočavajući povezanost promatranih promjena s usvojenim nastavnim sadržajima i svakodnevnim životom
- redovito sudjeluje u raspravama i u radu grupe



	Detaljniji kriteriji ocjenjivanja - ISTRAŽIVAČKI RAD

	Elementi ocjenjivanja
	Odličan (5)
	Vrlo dobar (4)
	Dobar (3)
	Dovoljan (2)

	Istraženost teme – radovi drugih autora, suradnja s drugim stručnjacima, teoretske spoznaje, izvori (literatura, Internet,…)
	- čenik je pronašao sve relevantne podatke
za temu
- kontaktira stručnjake iz svoje lokalne
zajednice
- koristi razne izvore
	- učenik je dobro istražio temu
- koristi više izvora
- ponekad se služi spoznajama koje nisu
primjerene (presložene i previše stručne)
	- učenik nije pronašao dovoljan broj
Podataka
- koristi mali broj izvora koji nisu znanstveno
provjereni

	- učenik nije dovoljno istražio temu svog
rada, što se negativno odrazilo na tijek
istraživanja

	Metoda rada – sukladna temi i primjerena dobi i predznanju, tijek rada, potreban pribor i materijal


	- učenik je odabrao najprikladniju metodu
- u izboru pribora i materijala pokazuje
inovativnost
	- učenik je odabrao pravu metodu, ali je
imao propusta u izbosu materijala ili u
tijeku rada
	- učenik je odabrao metodu koja je
prejednostavna (ili presložena)
- prisutne su pogreške u izvođenju postupka

	- učenik je odabrao metodu koja i nije
prikladna temi
- prisutne su veće pogreške u izvođenju
postupka
- manjak pribora i materijala

	Prikaz i obrada rezultata – slike, tablice, grafikoni i zaključci



	- rezultati su sistematizirani na pravi način
- slike i tablice propisno označeni
- izdvojeni su najvažniji zaključci
	- slike i tablice nisu propisno označeni ili su
nejasni
- zaključci (kojih ima premalo/previše) se
izvode iz rezultata
	- slike i tablice postoje, ali ne prikazuju
rezultate na pravi način
- zaključci se ne izvode iz rezultata
	- rezultati nisu obrađeni na pravi način
- nedostaju slike i tablice
- zaključci su nejasni ili ih nema

	Učenik može biti ocijenjen s negativnom ocjenom iz istraživačkog rada ukoliko nije odradio zadatak i predao rad
ili je rad napravljen ispod minimuma zadanih kriterija za pozitivnu ocjenu.

	Detaljniji kriteriji ocjenjivanja - POWERPOINT PREZENTACIJA

	Izgled slajda – pozadina, veličina, font slova, boje, slike, grafikoni animacije i zvučni efekti



	- pozadina slajda prilagođena temi
- veličina i font slova primjereni
- slike naglašavaju vizualnost
- animacije sa svrhom
	- pozadina je dobro odabrana, ali je negdje
veličina slova neprimjerena
- premali broj slika ili su loše rezolucije
- boje dobro odabrane
	- pozadina slajda ometa čitanje teksta
- font i veličina slova neprimjereni
- previše teksta
- zvučni efekti i animacije bez svrhe
	- tekst se zbog pozadine slajda ne vidi
- boje iritiraju
- nedostaju slike
- animacije i zvučni efekti ometaju pažnju
- greške u pravopisu

	Kvaliteta sadržaja – sukladno temi, dobi i predznanju



	- odabrani sadržaji izvrsno opisuju temu
- prilagođeni dobi i predznanju učenika
- znanstveno utemeljeni
	- pojedini sadržaji su presloženi za dob
učenika, ali većina dobro opisuje temu

	- sadržaji nisu dobro selektirani (prelagani ili
presloženi sadržaji)
- učenici ne razumiju pojedine pojmove
	- većina sadržaja se ne odnosi na temu
- neprilagođeni dobi i predznanju
- preuzeti iz izvora koji nisu znanstveno
provjereni

	Struktura sadržaja – uvodni dio, glavni dio, zaključci, zanimljivosti i sažetak, broj slajdova


	- sadržaji su struktuirani logičkim slijedom, a
završavaju sažetkom ili zaključkom
- svaki slajd sadrži tekst u obliku natuknica
	- sadržaji imaju logički slijed iako nedostaje
zaključak ili sažetak ili zanimljivosti
- neki slajdovi sadrže veće količine teksta
- previše slajdova
	- ne uočava se logički slijed (bez uvodnog
dijela i zaključka)
- slajdovi sadrže velike količine teksta bez
natuknica
- previše slajdova
	- slajdovi su poredani bez logičkog slijeda
- premali broj slajdova s tekstom koji je
direktno kopiran iz izvora

	                                            Učenik može biti ocijenjen s negativnom ocjenom iz prezentacije ukoliko nije uopće odradio zadatak i predao prezentaciju   
                                      ili je prezentacija napravljena ispod minimuma zadanih kriterija za   pozitivnu  ocjenu.                         

